open-index/open-wikipedia-markdown huggingface dataset:
Soneterapi

**Soneterapi** er en alternativ behandlingsform basert på trykkpunkter i føtter og hender. Behandlingsmetoden har opphav i indianske tradisjoner og fra oldtidens Egypt, og ble tatt opp av den amerikanske legen William Fitzgerald på begynnelsen av 1900-tallet. I moderne tid er dette en av de mest utbredte former for alternativ behandling.

Idéen er at hele organismen finnes projisert i flere av organismens deler. Dette idégrunnlaget er felles for fotsoneterapi, håndsoneterapi, øreakupunktur og auriculomedisin, skalleakupunktur, neseakupunktur, nasal refleksterapi, irisdiagnostikk og en del andre alternative behandlingsmetoder.

## Offisiell status i Norge
I NOU 1998:21 «Alternativ medisin», som også er kjent som «Aarbakkeutvalgets innstilling», vurderes soneterapi. Konklusjonen som trekkes er at det er ingen kjente naturvitenskapelige forklaringsmodeller for effekten av soneterapi, samt at det ikke finnes studier som dokumenterer effekt. Det er ingen kjente alvorlige bivirkninger av behandlingsformen.

## Se også
* Refleksologi

## Referanser


## Eksterne lenker

* Soneterapi – Nasjonalt informasjonssenter for alternativ behandling (NIFAB)
* Yrkesbeskrivelse av soneterapeut i Utdanning.no

### Utdanningslenker
Lenker til to skoler i Norge som underviser i soneterapi: 
* Tunsberg Medisinske Skole
* Institutt for helhetsmedisin
Ropsten tunnelbanestasjon

**Ropsten tunnelbanestasjon** er en stasjon på Stockholms tunnelbane i bydelen Hjorthagen i Stockholms innerstad. Den er endestasjon for Ropstensgrenen på den røde linjen. 

Stasjonen ligger på en viadukt over Ropstensplan. Stasjonen er bygd for å muliggjøre en eventuell forlengelse over til Lidingö. Stasjonen utgjør senteret for kollektivtrafikken til Lidingö. Her er det forbindelse med Lidingöbanan og de fleste av øyas busslinjer. 

Stasjonen ble innviet med strekningen Östermalmstorg – Ropsten av kong Gustav VI Adolf 2. september 1967, dagen før Sverige gikk over til høyrekjøring. Siden Innerstadens sporveisnett ble lagt ned denne dagen, kunne ikke lenger Lidingöbanens vogner nå sin tidligere endeholdeplass ved Humlegården, slik at man anla en ny terminal i tilknytning til tunnelbanestasjonen.

## Se også
*Ropsten (Stockholm)

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Trollparken

**Trollparken** er et kommersielt aktivitetssenter for de minste med dyrehage, motorsykkelbane, minigravemaskin og lignende. Det er åpent i sommermånedene.

## Beliggenhet
Ligger like utenfor kjøpssenteret B. Langseth i den lille grenda Innbygda i Selbu.

## Aktiviteter
De elektriske motorsyklene er svært populære, og har egen bane inne i Trollparken. Et annet innslag er «Gråtass». Et eget gullvakseanlegg for små gullgravere.

## Dyr
Trollparken har et variert utvalg av dyrearter, blant annet minigris, geiter, høner, marsvin. Midt i inngjerdingen til geitene er det også en «Bukkene Bruse bro», som geitene går over.
Stockholms stadion

**Stockholms stadion**, **Stockholms Olympiastadion**, eller i dagligtale bare **Stadion**, ligger på Norra Djurgården og ble bygd i perioden 1910&ndash;1912 til Sommer-OL 1912, arkitekt var Torben Grut. Olympiastadionet erstattet Idrottsparken som hadde ligget på samme sted. 

Mellom 10. og 17. juni 1956 arrangerte man de olympiske hestesportkonkurransene på Stockholms stadion (resten av lekene ble arrangert i Melbourne, Australia). I dag er arenaen vernet, og mulighetene for ombygging eller påbygging er begrenset.

Den svenske finalen i bandy er blitt spilt på Stockholms stadion 50 ganger. Stadionet var fra 1936 til 2013 hjemmebane for Djurgårdens IFs fotballag.

Stadionet var lenge viktig for Djurgården, ikke bare i fotball. DIF Bandy spilte der fra starten frem til 1970. Bordtennisgruppa holdt til i klokketårnet fra 1947 til 1951, og bokserne holdt i perioden 1917&ndash;1922 til i tårnet ved Drottning Sofias väg. På 1950-tallet hadde sykkelseksjonen klubblokaler ved Stadion, og mellom 1959 og 1971 hadde fekterne treningslokaler under de gamle ståtribunene. Fra 1922 til 1962 holdt ishockeylaget til der.

Hvert år arrangeres det internasjonale friidrettsstevnet DN Galan, og Stadion er en av de arenaene i verden der det er satt flest verdensrekorder i friidrett. Stadionet brukes også til store musikkonserter. Arenaens publikumskapasitet er 14&nbsp;160, og banen måler 105 x 68 meter. 

I nærheten av Stockholms stadion ligger Stadion tunnelbanestasjon.

## Referanser


## Eksterne lenker
* The Stadium Guide
* World Stadiums
* Djurgårdens IFs guide til Stockholms stadion
Real Emotion/1000 no Kotoba

***real Emotion/1000 no Kotoba*** er Kumi Kodas åttende innenlandske CD-single. «real Emotion» var åpningssangen til det populære Square-spillet *[[Final Fantasy X-2]]* og «1000 no kotoba» (1000の言葉, 1000 words) ble brukt i en scene i spillet.

## Spor
#«real Emotion» (Kenn Kato, Kazuhiro Hara) &ndash; 4:01 
#«1000 no Kotoba» (1000の言葉, 1000 words) (Kazushige Nojima, Noriko Matsueda, Takahito Eguchi) &ndash; 6:02 
#«real Emotion (instrumental)» (Hara) &ndash; 3:59 
#«1000 no Kotoba (instrumental)» (Eguchi) &ndash; 6:00
Hammarbyhöjden tunnelbanestasjon

**Hammarbyhöjden tunnelbanestasjon** er en stasjon på Stockholms tunnelbane. Den trafikkeres av T-bane 1 (grønn linje) og ligger i bydelen Hammarbyhöjden mellom stasjonene Skärmarbrink og Björkhagen.

Det er en stasjon i dagen med to billetthaller. Den nordre har inngang fra gangveien mellom Finn Malmgrens Plan og Tidaholmsplan. Den søndre har inngang fra Ulricehamnsvägen.

Stasjonen ble innviet 17. april 1958. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Kärrtorp tunnelbanestasjon

**Kärrtorp tunnelbanestasjon** er en stasjon på Stockholms tunnelbane. Den ligger i bydelen Kärrtorp i Söderort, og trafikkeres av T-bane 1 (grønn linje). 

Den ligger mellom stasjonene Björkhagen og Bagarmossen.

Stasjonen ble åpnet for trafikk 19. november 1958. Det er en stasjon i dagen, med billetthall med inngang fra Kärrtorpsplan. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Skarpnäck tunnelbanestasjon

**Skarpnäck tunnelbanestasjon** er en stasjon på Stockholms tunnelbane i bydelen Skarpnäcks Gård i Söderort i Stockholm kommune.

Stasjonen ligger på T-bane 1 (grønn linje) og er endestasjon for linje 17. Selve stasjonen ligger ved Skarpnäcks Allé 37&ndash;39, den ligger i fjellrom 25 meter under bakken. 

Stasjonen ble innviet 15. august 1994, og ble dermed stasjon nummer 100. Det er også den nyeste (bortsett fra Bagarmossen som ble innviet samme dag, men der fantes det en stasjon fra før).

Dette er den østligste stasjonen i hele tunnelbanenettet.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Bagarmossen tunnelbanestasjon

**Bagarmossen tunnelbanestasjon** er en stasjon på Stockholms tunnelbane i bydelen Bagarmossen i Söderort i Stockholm kommune.

Stasjonen ligger på T-bane 17 (grønn linje) mellom stasjonene Skarpnäck og Kärrtorp. 

Den gamle stasjonen ble innviet 19. november 1958 på en annen plass enn den nåværende; den lå langsmed og sør for Lagavägen og Lagaplan, og hadde en utendørs plattform på bakkenivå. Stasjonen var endestasjon for linje 17 til 8. juli 1994.

Den nye stasjonen ble innviet 15. august 1994 og ligger i fjellrom 19 meter under bakken. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Bagarmossen

**Bagarmossen** er en bydel i Skarpnäck bydelsområde i Söderort i Stockholm kommune. Bydelen grenser til Kärrtorp og Skarpnäcks Gård samt til Nacka kommune.
Blåsut tunnelbanestasjon

**Blåsut tunnelbanestasjon** er en stasjon på Stockholms tunnelbane på T-bane 1 (grønn linje). Den ligger i bydelen Johanneshov i Enskede-Årsta-Vantör, mellom stasjonene Sandsborg og Skärmarbrink. Stasjonen ble innviet 1. oktober 1950. Det er en utendørsstasjon med én plattform, med billetthall i den sørlige enden.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Johanneshov

**Johanneshov** er en bydel i Söderort i Stockholm. Den grenser til bydelene Södra Hammarbyhamnen, Hammarbyhöjden, Gamla Enskede og Årsta. Den tilhører bydelsområdet Enskede-Årsta-Vantör. 

## Arenaer i området
Johanneshov forbindes med de store arenaene (Globenområdet) som finnes i bydelen. Her ligger Avicii Arena (også kjent som Globen), Söderstadion og Johanneshovs isstadion. Söderstadion er hjemmebane for Hammarby IFs herrelag i fotball, og der er det blitt spilt fotball siden 1920-årene. I midten av 1950-årene bygde man Johanneshovs isstadion. Det var til å begynne med en åpen arena, men etter hvert ble den dekket av tak. I 1986 begynte man å bygge Globen, verdens største sfæriske bygning.

Det er juliplanlagt åpning i juli 2013 av Stockholmsarenan, en flerbruksarena for fotball, ishockey og konserter, med en kapasitet på  til , avhengig av type arrangement.

## Slaktehusområdet
Slakthusområdet ble oppført i perioden 1906&ndash;1912, tegnet av arkitekt Gustaf Wickman. Man oppførte blant annet staller, kontorlokaler, kjølelager, markedshaller og et vanntårn. Fra 8. februar 1912 ble det innført slaktetvang i Stockholm, det innebar at all slakting skulle skje ved slaktehuset. Selve slaktingen opphørte i 1990, men i området finnes det fremdeles flere kjøttbedrifter. 

## Boliger og servicetilbud
Nynäsvägen deler bydelen i en østlig og en vestlig del. De første husene øst for Nynäsvägen ble bygd midt i 1940-årene. Før dette fantes det bare kolonihageområder og småindustri.

Bydelens sentrum ligger rundt torget Gullmarsplan. 

## Kommunikasjon
Bydelen har hele fire tunnelbanestasjoner: Gullmarsplan, Globen, Skärmarbrink og Blåsut. Tvärbanan stopper ved stasjonene Gullmarsplan og Globen. Stasjonen Gullmarsplan og bussterminalen for Södertörn-bussene er viktige knutepunkter for kollektivtrafikken i det sørlige Stockholm.

## Eksterne lenker
*
Amel-Marduk

**Amel-Marduk** (akkadisk: *Amēl-Marduk; Evil-Merodach; Awil-Marduk; Amil-Marduk*, «Marduks mann»)  (død 560 f.Kr.) var sønn og etterfølger av Nebukadnesar II, konge av Babylon.

Hans navn, sammen med lengden på hans styre, er nedtegnet i «Uruks kongeliste» og i *[[Ptolemaios' kanon]]*, men det er imidlertid ingen bevarte kileskriftdokumenter som har nedtegnet noe som angår hans liv eller handlinger. Den senere babylonske historikeren Berossos (som skrev på gresk) har notert at han ble myrdet i komplott utført av Neriglissar, hans etterfølger og svoger. Berossos skrev også at «han styrte offentlige affærer på en ulovlig og uren måte», antagelig en hentydning til handlinger som gjorde presteklassen rasende, inkludert reformer til Nebukadnesars rådende politikk.

En av disse reformene er nedtegnet i den hebraiske Bibelen, hvor «Babel-kongen Evil-Merodak» (hebraisk: אֱוִיל מְרֹדַךְ, ˒*ĕwı̂l merōdak*) er husket for å løslate den jødiske kong Jojakin av Juda fra fengselet etter 37 år i fangenskap.

Senere jødiske og kristne tekster har utvidet Bibelens fortelling. Josefus og Avot av Rabbi Natan hevdet at kongen trodde Jojakin ble holdt fanget av sin far uten grunn, og således løslot ham ved Nebukadnesars død. Josefus tilskrev hele 18 år til hans styre. *[[Leviticus Rabbah]]* 18:2 hevder at Evil-Merodak ble gjort til konge mens Nebukadnesar fortsatt levde og ble straffet for denne ulydige handlingen av sin far, som satt ham i fengsel. I *[[Esther Rabbah]]* er Evil-Merodak arving til tomt skattkammer. *[[Seder Olam Rabbah]]* tilskrev 23 år til hans styre.

## Referanser


## Litteratur
* Hirsch, E.G. et al. (1901–1906): «Evil-Merodach» i: Singer, Isidore; Adler, Cyrus; (red.) et al. (1901–1906): *The Jewish Encyclopedia*. Funk and Wagnalls, New York. LCCN 16-014703
* Oded, B. (2007): «Evil-Merodach» i: Skolnik, F., & Berenbaum, M. (2007): *Encyclopaedia Judaica*, bind 6, Detroit: Macmillan Reference USA og i ass. med Keter Pub. House.
* Sack, R.H. (1992): «Evil-Merodach» i: Freedman, et al. (1992): *Anchor Bible Dictionary*, bind 2, New York: Doubleday.

## Eksterne lenker
* Evil-Merodach, *The Jewish Encyclopedia*
* The Uruk King List , *Livius.org*
Gullmarsplan

**Gullmarsplan** er et torg i bydelen Johanneshov i Söderort i Stockholm kommune. 

Torget ble bygd i slutten av 1940- og begynnelsen av 1950-årene, i forbindelse med at bydelen Johanneshov vokste frem.

Trikkestasjonen, som etter noen år ble en del av Stockholms tunnelbane, og butikksenteret rundt torget ble begge åpnet i 1946.

Torget lå allerede ved utbyggingen i enden av Gullmarsvägen, som også har fått navn etter Gullmarsfjorden. Navnet Gullmarsplan ble vedtatt i 1944.

## Referanser


## Se også
*Gullmarsplan tunnelbanestasjon
Nebukadnesar I

**Nebukadnesar I** (akkadisk: *Nabû-kudurrī-úṣur* (AN-AG-ŠA-DU-ŠIŠ), eller *Nábû-ku-dúr-uṣur*, i betydningen «Nabû, beskytt min eldste sønn/beskytt grensene») var konge i Babylonia fra ca. 1121 f.Kr. til ca. 1100 f.Kr. som den fjerde kongen av det andre dynastiet av Isin og det fjerde dynastiet av Babylon. Han regjerte i 22 år i henhold til den babylonske kongelisten C, og var den mest framtredende monarken i dette dynastiet. Han er kjent for å ha startet et stort felttog mot Elam som en hevn for at elamittene hadde ført krig mot babylonerne. Han invaderte deres hovedstad Susa. Han brakte også tilbake en stor Babylons store kultstatue av Marduk som tidligere hadde blitt røvet. Dette førte til at Elam mistet mye av sin betydning og ble delt i mindre riker. Han førte siden kriger mot Assyria, men var ikke så fremgangsrik der. Han var ellers meget opptatt av vitenskap og lærdom.

Han er ikke i slekt med sin senere navnebror, ''Nabû-kudurrī-uṣur'' II, som har blitt kjent under den hebraiske formen for navnet hans «Nebukadnesar». Følgelig er det anakronistisk, men ikke upassende å bruke denne betegnelsen med tilbakevirkende kraft på den eldre kongen, ettersom han ikke dukker opp i Bibelens Det gamle testamentet. Han er dog feilidentifisert i *Krøniken angående styret til Šamaš-šuma-ukin* som broren til Širikti-šuqamuna sannsynligvis i stedet for Ninurta-kudurrῑ-uṣur I. Han etterfulgte sin far, Ninurta-nādin-šumi, og ble på sin side etterfulgt av sønnen Enlil-nādin-apli, broren Marduk-nādin-aḫḫē og deretter nevøen Marduk-šāpik-zēri, de eneste medlemmene av denne familien som er kjent for å ha regjert under dynastiet.

*Enmeduranki-legenden, eller Kongedømmets avkom*, er en sumerisk-akkadisk komposisjon som relaterer til Nebukadnesars begavelse ved å ha perfekt visdom (*nam-kù-zu*) av guden Marduk og hans påstand om å tilhøre en «fjern slektslinje av kongedømme fra før flommen» og å være et «avkom av Enmeduranki, kongen av Sippar». Det begynner med en klagesang over tidligere hendelser:


«På den tiden, i en tidligere konges regjeringstid, endret forholdene seg. Det gode gikk bort og det onde var regelmessig, Herren ble sint og ble rasende. Han ga ordre og landets guder forlot det […] dets folk ble oppfordret til å begå forbrytelser. Fredens voktere ble rasende, og gikk opp til himmelens kuppel, rettferdighetens ånd sto til side. …som vokter levende vesener, la folket på kne, de ble alle som de som ikke har noen gud. Onde demoner fylte landet, namtar-demonen […] de gjennomtrengte kultsentrene. Landet ble mindre, dets rikdommer endret seg. Den onde elamitten, som ikke aktet (landets) skatter, […] hans kamp, ​​hans angrep var raskt. Han ødela boligene, han gjorde dem til en ruin, han bar bort gudene, han ødela helligdommene.»
*Kongedømmets avkom*, linjene 15-24.


## Referanser


## Eksterne lenker
*
Boyle-Mariottes lov

**Boyle-Mariottes lov** (også kalt «konstant temperatur-loven») er en tilstandsligning som gjelder for ideelle gasser, men er en god tilnærming for andre gasser ved lavt trykk. Den sier at produktet av trykk *p&thinsp;* og volum *V&thinsp;*. er konstant ved en gitt temperatur. Den kan derfor skrives som
: p V = \text{konstant} 
Loven ble uavhengig oppdaget av Robert Boyle i 1662 og Edme Mariotte i 1679.
Söderstadion

**Söderstadion** var et fotballstadion i bydelen Johanneshov i Söderort i Stockholm. Det ble bygd i 1966, og stengte i 2013, før det ble revet i 2015.

Söderstadion var først og fremst et fotballstadion og hjemmebane for Hammarby IF, men tidligere er det også spilt bandy her. Banen på Söderstadion målte 105 × 65 meter, og den hadde en publikumskapasitet på 16 185 personer. 

I juli 2013 flyttet Hammarby til den nybygde Stockholmsarenan på den andre siden av Globen. Da ble Söderstadion revet, da tomtesalget var en del av finansieringen av den nye arenaen.

## Referanser


## Eksterne lenker
* Söderstadion
Neriglissar

**Neriglissar** eller *Nergal-sharezer* (akkadisk: *Nergal-šar-uṣur*, «Å gud Negal, bevar/forsvar kongen») var konge av Babylon fra 560 til 556 f.Kr. Han var svigersønn av Nebukadnesar II, og Neriglissar fikk dennes sønn og arving, Amel-Marduk, myrdet og grep deretter selv makten og den babylonske trone.

En babylonsk krønike beskriver hans krig i vest i årene 557-556 f.Kr., blant annet i Kilikia. Han er tradisjonelt listet som en konge fra det kaldeerisk dynasti, men det er ikke klart om han var kaldeer eller innfødt av Babylon ettersom han ikke var blodbeslektet med Nebukadnesar eller sine forgjengere. Hans navn er nevnt som en av fremste militære offiserene til kong Nebukadnesar II i Bibelens *[[Jeremias bok]]*.

Neriglissar ble etterfulgt av sin svært unge sønn Labashi-Marduk.

## Referanser


## Eksterne lenker
* ABC 6: Den babylonske krønike for det tredje året til Neriglissar.
Södra Hammarbyhamnen

**Södra Hammarbyhamnen** er en bydel i Söderort i Stockholm, i bydelsområdet Södermalm. Bydelen ligger sør og øst for Hammarby sjö og grenser til bydelene Södermalm, Årsta, Johanneshov, Hammarbyhöjden og Björkhagen, samt bydelene Tallbacken, Alphyddan, Henriksdal og Danviken i Nacka kommune.

Området tilhørte opprinnelig Nacka kommune, men ble slått sammen med Stockholm 1. januar 1930.
Fjell og finne

**Fjell og finne** er et uttrykk som betyr i villmarka. Ettersom det har bokstavrim, brukes ordene ofte sammen i litterære tekster.

## Bruk i litteraturen
*Jakob Sande bruker det i diktet *Fløyteljod*, hvor han forteller om den gamle mannen som tenker tilbake på tiden da han sprang «berrføtt i fjell og finne». 
*Sturla Brørs bruker uttrykket i diktet *Vintersong*

## Referanser
Labashi-Marduk

**Labashi-Marduk** var konge av Babylon i år 556 f.Kr. og var sønn av Neriglissar.

Han etterfulgte sin far da han var kun en gutt etter farens 4 år lange styre. Mest sannsynlig på grunn av hans unge alder var han ikke egnet til å herske, og i maktkampen rundt tronen ble han myrdet  i en konspirasjon etter kun 9 måneder etter at han var blitt innsatt. Han er tradisjonelt listet som en konge av det kaldeerisk dynasti, men det er ikke fastlagt om faktisk var kaldeer eller innfødt av Babylon da han ikke var beslektet i blodet med Nabopolassar og sine forgjengere. Nabonidus ble etter guttens død valgt som den nye kongen.

## Referanser
James Reese Europe

**James Reese Europe** (født 22. februar 1881 i Mobile, Alabama, død 9. mai 1919 i New York) var en amerikansk komponist og bandleder, kjent som forkjemper for de afro-amerikanske musikeres muligheter.

Etter flytting til Washington (1891) lærte han fiolin og startet sitt virke som komponist, før han flyttet til New York (1903).  Der fikk han engasjement som piano-spiller, fortsatte sine musikkstudier og antok rollen som musikalsk leder for flere afroamerikanske vaudeville.  Resse Europe etablerte og ledet musiker-organisasjonen «Clef Club» (1910–14), samt «Clef Club Orchestra, som  med sine nær 130 musikere ble det første jazz-orkester som fremførte i Carnegie Hall (1912).  Med danseparet Vernon Castle og Irene Castle utviklet han foxtrot, en tilpassing av W. C. Handys *Memphis blues* (1914–15) og ledet det mannsterke «Society Orchestra» til ragtime-innspillinger på Victor.  I den første verdenskrig ledet han kompani-orkestret «The Harlem Hellfighters» i Frankrike, som etter krigen fortsatte sitt virke i hjemlandet med plateinnspillinger på Pathé Records og omfattende turnevirksomhet (1919).  Han døde etter å ha blitt knivstukket av sin egen perkusjonist Herbert Wright, på et tidspunkt da han var den mest kjente afro-amerikanske bandleder.  Han ble i media karakterisert som «Jazz king», og mange år senere som «The Martin Luther King of music» (av Eubie Blake).

## Referanser


## Eksterne lenker
* 
* 
* 
* 
*  jazz.com med detaljert biografi
*  worldwar1.com gir et rikt bilde av militærorkesteret
Raballder Trondheim

**Raballder Trondheim** er et idrettslag for homofile og lesbiske i Trondheim og Trøndelag. Klubben driver med håndball og volleyball.

Raballder Trondheim ble grunnlagt i 2001, og formålet var da å stille håndball-lag til Raballder-Cup i Oslo på etterjulsvinteren 2002. Turneringen ga såpass mersmak at laget meldte seg på i bedriftsserien. Dette ble en umiddelbar suksess med opprykk fra 3. til 2. divisjon allerede første sesong. Siden har laget kjempet i toppen av det nest høyeste nivået, helt fram til laget rykket opp til 1. divisjon våren 2007.

Raballder Trondheim har sølv i NM fra 2006 og 2007, samt bronse fra 2003, 2009 og 2010. Klubben deltok i NM 2007 med to damelag satt sammen for anledningen, og disse sikret gull og bronse.

Laget består av spillere fra både Sør- og Nord-Trøndelag, med et aldersspenn fra slutten av tenårene til midten av trettiårene.

Raballder Trondheim trener i Nidarøhallene.

I 2006 fikk klubben også en avdeling for volleyball.

## Referanser


## Eksterne lenker
* Klubbens hjemmeside
Hammarbyhöjden

**Hammarbyhöjden** er en bydel i Söderort i Stockholm. Hammarbyhöjden inngår i bydelsområdet Skarpnäck.

Hammarbyhöjden grenser til Södra Hammarbyhamnen, Johanneshov, Gamla Enskede, Kärrtorp og Björkhagen. Området tilhørte tidligere Hammarby Gård i Nacka, men området ble slått sammen med Stockholm 1. januar 1930.

Bydelen ble hovedsakelig bebygd i perioden 1936&ndash;1939, men det hadde eksistert planer helt siden slutten av 1920-årene. 

17. april 1958 ble Hammarbyhöjden tunnelbanestasjon innviet. 

Hammarbyhöjden er en svært kupert bydel, det høyeste punktet er 58 moh.

## Eksterne lenker
*
Joram

**Joram**, også skrevet **Jehoram**, er et hebraisk navn. Joram var ifølge Bibelen navnet på to konger i Israel, den ene i tistammeriket og den andre i tostammeriket. De to var svogere. I Andre Kongebok omtales de to i samme avsnitt.

*Joram av Juda
*Joram av Israel

## Referanser
Gamla Enskede

**Gamla Enskede** er en bydel i bydelsområdet Enskede-Årsta-Vantör i Söderort i Stockholm kommune. Bydelen grenser til Johanneshov, Hammarbyhöjden, Kärrtorp, Enskededalen, Skarpnäcks Gård, Gubbängen, Tallkrogen, Svedmyra, Stureby, Enskedefältet og Enskede Gård.

I bydelen finner vi tunnelbanestasjonene Sandsborg og Skogskyrkogården.
Kärrtorp

**Kärrtorp** er en bydel i bydelsområdet Skarpnäck i Söderort i Stockholm kommune. Bydelen grenser til Bagarmossen, Skarpnäcks Gård, Enskededalen, Gamla Enskede, Hammarbyhöjden, Björkhagen samt Nacka friluftsområde i Nacka kommune. Bydelen ble opprettet 1. februar 1948.

Bydelens sentrum består av et bilfritt torg med torghandel, kino, teater og forsamlingshus. 

## Se også
*Kärrtorp tunnelbanestasjon
Nockeby

**Nockeby** er en bydel i Bromma bydelsområde i Västerort i Stockholm kommune. Den grenser til bydelene Nockebyhov, Olovslund og Höglandet.

Nockeby omtales første gang i 1400 som *Nokkaby*. Byen antas å være oppkalt etter en person med navnet *Nokke*. 

Nockeby utgjør, sammen med bydelene Äppelviken, Smedslätten, Ålsten og Höglandet, Bromma trädgårdsstad.
Brockhaus Enzyklopädie

***Brockhaus Enzyklopädie*** er en generell encyklopedi på standardtysk utgitt av forlaget *Bibliographisches Institut & F. A. Brockhaus*. Encyklopediens forgjenger var *Conversations-Lexicon* som ble utgitt mellom 1796 og 1800 i Leipzig. Friedrich Arnold Brockhaus, som drev et forlag i Amsterdam, kjøpte det ufullstendige verket i 1808 på bokmessen i Leipzig og overtok prosjektet. Brockhaus er et av de mest anerkjente leksika i verden og har vært forbilde for en rekke andre leksika i andre land.

Verket utkom fra 2005 til 2014 i sin 21. utgave, som omfattet tredve bind. Den 30. juni 2014 opphørte utgivelsen av trykte utgaver. I 2015 overtok svenske *[[Nationalencyklopedin]]* ansvaret for publiseringen. Siden har en online-utgave vært tilgjengelig på abonnementsbasis.

## Oversikt over utgaver

* 1. utgave 1796–1808 *Conversationslexicon*, 6 bind + 2 supplementsbind
* 2. utgave 1812–1819 *Conversations-Lexikon*, 10 bind
* 3. utgave 1814–1819 *Conversations-Lexicon*, 10 bind
* 4. utgave 1817–1819 *Hand-Enzyclopädie*, 10 bind
* 5. utgave 1819–1820 *Real-Encyclopädie*, 10 bind
* 6. utgave 1824 *Real-Encyclopädie*, 10 bind
* 7. utgave 1827 *Real-Encyklopädie*, 12 bind
* 8. utgave 1833–1837 *Real-Encyklopädie*, 12 bind
* 9. utgave 1843–1848 *Real-Encyklopädie*, 15 bind
* 10. utgave 1851–1855 *Real-Encyklopädie*, 15 bind
* 11. utgave 1864–1868 *Real-Encyklopädie*, 15 bind
* 12. utgave 1875–1879 *Conversations-Lexikon*, 15 bind
* 13. utgave 1882–1887 *Conversations-Lexikon*, 16 bind
* 14. utgave 1892–1895 *Konversations-Lexikon*, 16 bind
* 15. utgave 1928&ndash;1935 *Der Große Brockhaus*, 20 bind + 1 supplementsbind + 1 atlasbind
* 16. utgave 1952–1957 *Der Große Brockhaus*, 12 bind
* 17. utgave 1966–1974 *Brockhaus*, 20 bind
* 18. utgave 1977–1981 *Der Große Brockhaus*, 12 bind
* 19. utgave 1986–1994 *Brockhaus*, 24 bind + personregister (bd. 25, 1994) + 1 supplementsbind (bd. 30, 1996)
* 20. utgave 1996–1999 *Brockhaus. Die Enzyklopädie in 24 Binden*, 24 bind
* 21. utgave 2005–2006 *Brockhaus. Enzyklopädie in 30 Binden*, 30 bind og DVD

4. november 2002 utkom Brockhaus for første gang digitalt i form av to CD-er og én DVD med supplerende materiale. 15. november 2005 ble den 21. utgaven utgit på to DVD-ROM og én minnepinne.

## Litteratur

* Anja Zum Hingst: *Die Geschichte des Großen Brockhaus. Vom Conversationslexikon zur Enzyklopädie* (Buchwissenschaftliche Beiträge aus dem Deutschen Bucharchiv München; 53; Zugl.: Erlangen, Univ., Magisterarbeit, 1991). Wiesbaden: Harassowitz, 1995. ISBN 3-447-03740-7
* *Die Firma F. A. Brockhaus.* Bibliograph. Inst., Mannheim 2005, ISBN 3-7653-0084-5. (Enthält: Heinrich Eduard Brockhaus: *Die Firma F. A. Brockhaus von der Begründung bis zum hundertjährigen Jubiläum 1805–1905*. Thomas Keiderling (red.): *F. A. Brockhaus 1905–2005*.)

## Eksterne lenker
* Forlagets hjemmeside
Fister kirke

**Fister kirke** ligger på Fister i Hjelmeland kommune i Rogaland og er en langkirke i tømmer. Den ble oppført i 1867 med utgangspunkt i typetegninger utført av Hans Ditlev Franciscus von Linstow. Kirken har 200 sitteplasser.

Kirken har en del eldre inventar fra 1600-tallet. I *Norsk kirkeleksikon* opplyses det at den tidligere kirken eksisterte fra 1604 til den nye ble bygget i 1867, uten at flere opplysninger fremkommer.

Altertavlens motiv er «Nattverden». Tavlen er fra 1626 og er skåret av Thomas Snekker. Den er malt av Gottfried Hendtzschel som var en sentral kunstner i Rogaland under Stavangerrenessansen. Hendtzschel har også utført prekestolen som er fra ca. 1630.

Fister kirkes døpefont er av klebersten i gotisk stil.

Kirken har diverse kirkesølv og har i tillegg bevart en lysekrone i messing fra den gamle kirken. To messehagler er også derfra.

## Referanser


## Litteratur
* 

## Eksterne lenker
* 
*
Christine Koht

**Anne Christine Koht** (født 1967) er en norsk programleder på radio og TV.

## Utdannelse
Koht er utdannet lærer og har arbeidet ved Hartvig Nissens skole.

## Programleder og artist
Etter å ha jobbet i nærradioen RadiOrakel begynte hun i 1997 i NRK hvor hun de første årene jobbet i radio, blant annet sammen med Anne Lindmo i *[[Mammarazzi]]* på NRK P3. Hun ledet sitt første TV-program *Koht vs J-Diva* på NRK2 i 2002 og har senere vært programleder for program som *[[Koht i kommunen]]* og *[[Jan Johansen - jakten på den norske mannen]]*. I 2015 begynte hun å jobbe i TVNorge og hadde premiere i kanalen med programmet *Koht og kidsa* høsten 2016.

### Radioprogrammer
Fra 1997 til 2002 arbeidet hun i (NRK P3) med blant annet:

* *[[Mammarazzi]]*
* *[[Karate (radioprogram)|Karate]]*
* *[[Holger Nielsens Metode (radioprogram)|Holger Nielsens Metode]]*

### TV-serier
For TV har hun laget følgende serier:

* *Koht vs J-Diva*, NRK2 (2002) – om livet hos Gry Jannicke Jarlum
* *[[Koht i kommunen]]*, NRK2 (2003)
* *[[Jan Johansen - jakten på den norske mannen]]*, NRK1 (2005) – regi: Kristin Ekker
* *[[Koht i familien]]*, NRK1 (2006) – regi: Kristin Ekker
* *[[Showbiz (TV-program)|Showbiz]]*, NRK1 (2008–2009) – sammen med Klaus Sonstad
* *Koht på jobben*, NRK1 (2010)
* *Koht og kidsa*, TVNorge (2016–)

### Sceneshow
* *Koht på scenen* (2007)

### Priser og utmerkelser
Hun har fått Gullruten som beste kvinnelige programleder to ganger; Under Gullruten 2005 for *Jan Johansen: Jakten på den norske mannen* og under Gullruten 2007 for *[[Koht i familien]]*. I 2010 ble Koht tildelt Neshornprisen, *[[Klassekampen]]s* kulturpris. Hun har i tillegg vært nominert to priser for forestillingen *Koht på scenen* under Komiprisen 2007: beste kvinnelige artist i revy og komedie og beste forestilling på scene, Komiprisen 2013 i klassen beste stand-up-artist og Gullruten 2017 i klassen beste kvinnelige programleder for *Koht og kidsa.*

## Familie
Hun giftet seg med forfatteren Pernille Rygg i 2013 etter å ha vært samboere i 23 år.

## Sykdom
I januar 2019 ble det kjent at Koht hadde fått kreft, noe som førte til at hun måtte avlyse alle kommende forestillinger. I oktober 2018 fikk hun operert bort en godartet svulst, noe som ble ansett som vellykket. Men det viste seg at hun hadde en form for føflekkreft som ikke lot seg behandle med cellegift eller stråling, men kun med immunterapi.

## Referanser


## Eksterne lenker
* 
*
Den norske språkstriden

**Den norske språkstriden**, **sprogstriden** eller **målstriden** er en norsk, kulturell og politisk kontrovers knyttet til den skriftlige rettskrivningen og også muntlig bruk av det norske språk. Bakgrunnen for språkstriden ligger i den dansk–norske unionen, hvor eldre tids mellomnorsk etterhvert ble erstattet av dansk som administrasjonsspråk, skriftspråk og elitespråk i Norge. Språkstriden var på 1800-tallet knyttet til forholdet mellom det danske skriftspråket og uttalen av dette i overklassen i norske byer, gjerne omtalt som dannet dagligtale, på den ene siden og de folkelige dialektene og etter hvert landsmålet på den andre. På 1900-tallet dreide fokuset i språkstriden seg i større grad i retning av normeringen av disse to skriftspråkene og spørsmålet om de skulle slås sammen til et tenkt samnorsk.

## Historikk
Gjennom den mer enn 400-årige unionen med Danmark ble gradvis det gamle norske skriftspråket erstattet av et blandingsspråk basert i hovedsak på dansk. Således ble det rådende skriftspråket i Norge i unionstiden etter hvert et dansk språk - hvilket var helt forskjellig fra det norrøne språket som var i bruk f.eks. av Magnus Lagabøte. Så da Norge ved unionsoppløsningen i 1814 ble adskilt fra det man kan kalle sitt kulturelle opphav, oppstod det et språklig vakuum  - styringspråket var dansk, mens et stort flertall av befolkningen brukte ulike norske dialekter som til dels lå langt fra det klokkerdanske skriftspråket. Det kom snart spede forsøk på å utvikle et nasjonalt norsk språk, som skulle være forskjellig fra det rådende danske språket i styringsverket. Den første tilnærmelsen var den såkalte *fornorskninglinjen* som bl.a. Henrik Wergeland stod for, hvorved det danske kansellispråket skulle tilføres norske elementer og derved bli et *norsk språk*. Denne linjen ble etterhvert formalisert gjennom Knud Knudsen og hans virke som førte til riksmålet. På den annen side var det krefter som ønsket et norsk mål på såkalt *folkemåls grunn*, noe som ble til landsmålet, samlet fra såkalte ufordervede dialekter (ikke påvirket av dansk) av Ivar Aasen og som fra 1917 har blitt benevnt som nynorsk.

De norske skriftnormene har vært gjennom en rekke skriftreformer og endringer i ordtilfanget. I sin ytterste konsekvens hadde dette fra politisk hold i perioden 1917-66 det mål for øye å føye sammen bokmål og nynorsk i det såkalte samnorsk. Denne tanken ble forlatt i 1966, og senere reformer har ført bokmålet nærmere riksmålet, selv om det overordnede målet har vært å følge vanlig norsk talemål.

Nasjonalbibliotekar Aslak Sira Myhre argumenterte i 2017 for at den norske språkstriden er i ferd med å dø ut, som følge av at moderat bokmål har blitt den helt dominerende form for bokmål, samtidig som forskjellene mellom normert bokmål og riksmål er så godt som forsvunnet i løpet av 2000-årene.

## Litteratur
*  
* 
* 

## Referanser
Enskedefältet

**Enskedefältet** er en bydel i Söderort i Stockholm kommune. Bydelen grenser til Östberga, Årsta, Enskede Gård, Gamla Enskede og Stureby.

Bydelen bærer klengenavnet «EPA-feltet», siden mange like småhus gir bydelen et monotont utseende.
Berliner Sportpalast

**Berliner Sportpalast** var en arrangementshall brukt til mange formål som lå i Potsdamer Straße 172, ved hjørnet til Pallasstraße, i Schöneberg i bydelen Tempelhof-Schöneberg i Berlin. Den ble bygget i 1910, skadet av bombing under andre verdenskrig og restaurert i 1950-årene, men revet 13. november 1973 på grunn av ulønnsomhet og manglende penger til vedlikehold. Sportpalast hadde plass til 10&nbsp;000 mennesker, og var lenge den største arrangementshallen i Berlin.

Mange berømte arrangementer fant sted i Sportpalast. Det var her Joseph Goebbels i 1943 i en tale oppfordret til *den totale krig*. 

Hallen ble brukt til sportsarrangementer, som verdens største kino, til politiske og kulturelle massemønstringer under Weimarrepublikken og det nasjonalsosialistiske styret, og til konserter. I 1950-årene hadde den norske kunstskøyteløperen Sonja Henie berømte opptredener i Sportpalast.

## Litteratur

*Alfons Arenhövel (red.): *Arena der Leidenschaften – Der Berliner Sportpalast und seine Veranstaltungen 1910-1973*, Berlin 1990
Deleted Waveform Gatherings

**Deleted Waveform Gatherings** er et band fra Trondheim/Stjørdal.

De ga ut sitt debutalbum *[[Complicated View]]* på Big Dipper Records 20. november 2006 og spilte sin første konsert på Blæst 16. november 2006. Låtskriver Øyvind Holm har bakgrunn fra Dipsomaniacs.

De fulgte opp med albumet *[[Baby Warfare]]* høsten 2008. Albumet ble også gitt ut i USA på plateselskapet Rainbow Quartz Records.

## Bandmedlemmer
* Øyvind Holm – vox, gitar, piano, mandolin, lydeffekter, perkusjon
* Hogne Galåen – gitar, bakgrunnsvokal
* Anbjørn Viem – keyboard, mandolin, bakgrunnsvokal
* Robert Skjærvik – bass
* Freddy Bolsø – trommer

**Tidligere medlemmer:**
* Even Granås – trommer, perkusjon, bakgrunnsvokal (på debutalbumet)

## Diskografi
**[[Complicated View]]* (2006)
**[[Baby Warfare]]* (2008)
**[[Ghost, She Said]]* (2009)
**[[Pretty Escape]]* (2011)

## Eksterne lenker
* 
*
Ab urbe condita

***Ab urbe condita*** (klassisk ortografi:  ABVRBECONDITÁ; relatert til *Anno urbis conditae*: AUC eller a.u.c.; også *anno urbis*, forkortet a.u.) er en latinsk frase for «fra grunnleggingen av byen (Roma)», som tradisjonelt har blitt satt til 753 f.Kr. Frasen ble brukt av noen få romerske historikere i antikken, for å identifisere det romerske året. Skribenter i renessansen benyttet tidvis AUC på romerske manuskripter de publiserte grunnet misforståelsen at romerne selv vanligvis nummererte sine år ved dette systemet. Moderne historikere har tatt det mer i bruk enn romerne selv gjorde; for romerne var det vanlig å oppgi et bestemt år ved å oppgi navnene på de to som holdt konsulembetet det året. Året fra keiseren innsatt ble også benyttet for å identifisere årene, særlig i det bysantinske rike etter 537 da Justinian I den store beordret denne praksisen.

## Noter

## Referanser


## Eksterne lenker
* «ab urbe condita», *Wiktionary*.
Veidekke Industri

**Veidekke Industri** (inntil 2011: **Kolo Veidekke**) er et datterselskap av Veidekke ASA og har sine virkeområder innen asfalt, pukk og grus, drift og vedlikehold av vei og asfaltproduksjon (veivedlikehold)

## Virkeområder
Veidekke Industri er Norges største privateide aktør i asfaltmarkedet. Firmaet produserte i 2010 2,1 millioner tonn med asfalt der totalmarkedet utgjorde ca. 5 millioner tonn. Firmaet er også en av de største produsentene av pukk og grus og har en markedsandel på ca. 17&nbsp;% på drift og vedlikehold av det offentlige veinettet.

Veidekke Industri er en av få internasjonale aktører som har kompetanse på asfaltkjerne brukt i demninger og fyllingsdammer. Fordelene med asfaltkjernedammer er den kostnadseffektive måten å sikre tetthet og varighet og pålitelighet under ulike klimatiske forhold. 

I 1995 gikk daværende Kolo Veidekke sammen med Shell og utviklet en prosess for å lage asfalt ved vesentlig lavere temperaturer uten å ofre produktkvalitet, også kalt "Warm Foam" eller Warm [Asphalt] Mix, basert på Kolo Veidekkes skumbitumen teknologi.

## Historie
**Kolo Veidekke a.s.** ble stiftet som selskap i 1999, men selskapets historie går helt tilbake til 1910 da AS Sigurd Hesselberg begynte produksjonen av støpeasfalt og senere ble Norges første produsent av veiasfalt. Da Sigurd Hesselberg gikk bort i 1929, ledet ingeniør Bjarne L. Corwin selskapet videre til å bli Norges største private asfaltentreprenør. I 1964 tok Bjarne L Corwin's sønn, Paul Corwin over som leder og da var AS Sigurd Hesselberg den klart dominerende aktøren i det norske asfaltmarkedet.

I 1950 gikk Arne W. Korsbrekke and Fritz Lorck, begge tidligere kolleger av Bjarne L Corwin i AS Sigurd Hesselberg, sammen og startet Korsbrekke og Lorck AS (KOLO). Selskapet var godt utstyrt fra tidlig av og vant kontrakter på Ørlandet og Andøya flyplass. Selskapet drev sin virksomhet uavhengig fra starten av 1960 tallet og frem i tid, men med nære forbindelser til AS Veidekke. 

I 1988 selger AS Sigurd Hesselberg sin hoveddivisjon, Hesselberg Vei til AS Veidekke. Den gang var Korsbrekke og Lorck delvis eid av AS Veidekke. Et nytt selskap stiftes, Veidekke Asfalt. Sammen med Korsbrekke og Lorck AS, hadde nå Veidekke Asfalt hegemoniet i asfaltmarkedet.

I 1999 blir Veidekke Asfalt og Korsbrekke og Lorck AS sammenslått og blir til **Kolo Veidekke a.s.** Vidar Aarvold inntrer som Adm. dir og leder selskapet fra da av.

I november 2009 tar Per-Johan Plünnecke over som leder av selskapet.

I juli 2012 tar Øyvind Moen over som leder av selskapet da Per-Johan Plünnecke går av med pensjon.

## Ulovlig markedsdeling og prissamarbeid
Økokrim gav i 2006 millionbøter til: Kolo Veidekke, Skanska og Oslo Vei.

I 2011 skjedde det samme, og da skiftet selskapet navn fra Kolo Veidekke a.s. til Veidekke Industri AS.

## Referanser


## Eksterne lenker
* veidekkeindustri.no
* Veidekkes historie på veidekke.no
Sandsborg tunnelbanestasjon

**Sandsborg tunnelbanestasjon** er en stasjon på Stockholms tunnelbane i bydelen Gamla Enskede i Stockholm.

Opprinnelig var Sandsborg navnet på en kro og et vertshus som fra 1782 lå ved nåværende Gamla Dalarövägen. Dette huset ble revet i 1957.

Tunnelbanestasjonen trafikkeres av T-bane 1 (grønn linje) mellom Blåsut og Skogskyrkogården. Den ble innviet 1. oktober 1950 som den 7. stasjonen.

Selve stasjonen består av en utendørs plattform, med inngang fra den søndre enden. Stasjonen ble sist renovert sommeren 2004.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Skogskyrkogården tunnelbanestasjon

**Skogskyrkogården tunnelbanestasjon** er en stasjon på Stockholms tunnelbane. Den trafikkeres av T-bane 1 (grønn linje), og ligger mellom stasjonene Sandsborg og Tallkrogen. Stasjonen ligger i bydelen Gamla Enskede i Söderort i Stockholm kommune. Stasjonen ligger i nærheten av gravlunden Skogskyrkogården, som har gitt stasjonen dens navn.

Stasjonen ble innviet 1. oktober 1950 som den 8. stasjonen. Den het Kyrkogården til 19. november 1958. Stasjonen er en vanlig utendørsstasjon med en plattform, inngang i nord fra Sockenvägen. Her gikk tidligere sporveislinje 8, inntil den ble erstattet av tunnelbanen, og sporveishallen for linje 8 lå noen hundre meter lenger øst langs Sockenvägen.

## Se også
*Skogskyrkogården

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Armensk kalender

Den **armenske kalenderen** bruker det armenske tallsystemet. Den begynner i år 552 e.Kr.

Datoer er markert med tegnene ԹՎ eller lignende, gjerne med en strek i overkant for å indikere «t'vin» («i året») etterfulgt av ett til fire tegn fra det armenske alfabetet, hvor hvert tegn står for et armensk tall. For å oversette dette til standard år, kan man legge 551 til tallet. Dersom du ser en inskripsjon som leser **ԹՎ ՈՀԳ** kan du simpelthen sjekke alfabettabellen nedenfor og se at dette tilsvarer 600+70+3+551= året 1224.

*Siden ikke all weblesere kan vise Unicode armenske bokstaver, er det i tillegg gitt en omskriving (REarm)*
Kortøret hund

**Kortøret hund** (*Atelocynus microtis*), som også kalles **småøret hund**, er et lite rovdyr i hundefamilien som bare finnes i det nordlige Sør-Amerika. Arten er eneste nålevende art i slekten *Atelocynus*.

## Fylogeni

## Beskrivelse
Arten kan påminne om en blanding av rødrev og bushhund, men disse har ingen ting med arten å gjøre. Noen kaller den også *kortøret rev.* Det vitenskapelige navnet betyr *hundelignende rev med korte/små ører*.

Dette dyret er en middels stor canide med kompakt kropp. Den har et stort hode, relativt korte og slanke lemmer, og en lang busket hale. Ørene er korte og avrunda i tuppen, og ansatt på sidene av hodet. Snuten er lang og tynn. Den har 42 tenner (6/6, c=2/2, p=8/8, m=4/6 over/under) i kjeven. Den ytterste delen av hjørnetennene synes selv når munnen er lukket. Labbene har delvis svømmehud. Den veier normalt ca. 6,5–9&nbsp;kg og har en skulderhøyde på ca. 25&nbsp;cm. Hodet og kroppen utgjør normalt ca. 72–100&nbsp;cm. Halen utgjør ca. 30&nbsp;cm.

Pelsen er kort og stiv, gråaktig mørk brun eller rødbrun mot nærmest sort nedover bena og på bakparten og halen. Den har innslag av rødbrunt på undersiden av buken. Den har også et mørkt bånd som strekker seg langs ryggsøylen og på oversiden av halen, samt en lysere farget flekk på undersiden av haleroten.

## Utbredelse og habitat
Kortøret hund finnes i det nordlige Sør-Amerika, øst for Andes i Colombia, Ecuador og Peru, og sør for Amazonas i Brasil.

Kortøret hund trives trolig best i tett tropisk regnskog og i nær tilknytning til vann, noe også både pelsen til dyret og funn som er gjort bekrefter.

## Atferd
Svært lite er kjent om atferden og matvanene til dette lille rovdyret. Lokalbefolkningen i området hevder at den er solitær utenom paringstiden. Man vet ikke med sikkerhet om den er nattaktiv eller døgnaktiv. Den sies å være lærenem og føyelig, og skal ikke være aggressiv overfor mennesker. En stude som omhandlet tre huler der tispa hadde kull viste at det bare var to valper i hver, noe som indikerer at kullene er små. Man antar også at tispa normalt føder valpene i den tørreste årstiden, men det eksisterer ikke dokumentert informasjon som omhandler reproduksjonen til denne arten per dags dato (2006).

Kortørehunden er en kjøtteter som for det meste spiser fisk, insekter og små pattedyr, men som også sper på dietten med krabber, fugl, frosk, reptiler og frukt når anledningen byr seg. En undersøkele i Cocha Cashu viste at 28% av dietten var fisk, mens insekter utgjorde 17% og pattedyr 13%.

## Status og trusler
IUCN har gitt arten status som *nær truet*. Den har en vid utbredelse, men er sjelden. Truslene er habitattap på grunn av at regnskogen fjernes, mangel på byttedyr og smitte fra hunder.

## Referanser


## Kilder
* ''Atelocynus microtis'' (Animal Diversity Web)
* Small Eared Zorro (Lioncrusher's Domain)

## Eksterne lenker
*
Tallkrogen tunnelbanestasjon

**Tallkrogen** er en stasjon på Stockholms tunnelbane, i bydelen Tallkrogen i Söderort i Stockholm kommune.

Stasjonen trafikkeres av T-bane 1 (grønn linje) og ligger mellom stasjonene  Skogskyrkogården og Gubbängen. Den ligger ved Tallkrogsvägen/Victor Balcks väg 101.

Stasjonen ble åpnet 1. oktober 1950, da tunnelbanen Slussen &ndash; Hökarängen ble innviet. Stasjonen har en utendørs plattform med inngang fra Victor Balcks väg.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Johannes Kahrs

**Johannes Kahrs** (født 15. september 1963 i Bremen) er en tysk politiker (SPD).

## Bakgrunn
Han kommer fra en politikerfamilie, og begge foreldrene var senatorer i bystaten Bremen. Faren Wolfgang Kahrs var justissenator og moren Bringfriede Kahrs var senator for utdannelse, vitenskap, kultur og sport.

## Utdannelse og yrke
Han avtjente verneplikten som offiserskadett, og studerte så jus. I studietiden i Hamburg var han medlem av Wingolfsbund. Han var leder for denne kristelige studentforeningen på føderalt nivå fra 1990 til 1992. Etter første juridiske statseksamen arbeidet han for Siedlungs-Aktiengesellschaft Altona.

Kahrs er også offentlig profilert som åpen homofil.

## Parti

Kahrs ble medlem av SPD i 1982, og regnes til den moderate fløyen i partiet.

## Parlamentsmedlem

Kahrs har vært medlem av Forbundsdagen siden 1998, og er en av talsmennene for den moderate *[[Seeheimer Kreis]]*.

Som forsvarspolitiker har Kahrs spesielt holdt frem Gustav Noske som et av sine politiske forbilder. 

## Samfunnsengasjement

Kahrs er medlem av presidiet i *Förderkreis Deutsches Heer* og *Deutsches Gesellschaft für Wehrtechnik*. Han er kasserer i *Deutsche Atlantische Gesellschaft*.

## Referanser


## Eksterne lenker
* 
* Forbundsdagens biografi
Lake McKenzie

**Lake McKenzie** er en av de mange innsjøene på K’gari, en sandøy lokalisert utenfor Hervey Bay på østkysten av Australia. Lake McKenzie eksisterer ved at regn som faller ned på landområdet av Australia skylles ned i bakken og videre på en naturlig måte transporteres under jorden, for så å kommer opp igjen i innsjøen Lake McKenzie. Vannet er nå blitt renset, og har blitt så rent at ingenting kan leve i det, ikke engang bakterier.

## Eksterne lenker
*
Meter per sekund

**Meter per sekund** er en avledet SI-enhet for både fart (skalar) og hastighet (vektoriell), definert ved avstand i meter dividert på tid i sekunder. Symbolet er **m·s<sup>−1</sup>**, eller tilsvarende, **m/s**. 

I dagligtale, men dimensjons-uriktig, hører man i blant ***sekundmeter***.

Astronomiske målinger oppgir noen ganger hastigheter i kilometer per sekund, hvor en kilometer per sekund tilsvarer 1000 meter per sekund.

## Konverteringer
1 meter per sekund tilsvarer
: ≈&nbsp;3,2808&nbsp;fot per sekund (omtrentlig)
: ≈&nbsp;2,2369&nbsp;miles per time (omtrentlig)
: ≡&nbsp;3,6&nbsp;km/t (eksakt)

1 fot per sekund&nbsp;≡&nbsp;0,3048&nbsp;m/s (eksakt)

1 mile per time&nbsp;≈&nbsp;0,4471&nbsp;m/s (omtrentlig)

1 km/t&nbsp;≈&nbsp;0.2778&nbsp;m/s (omtrentlig)

1 kilometer per sekund tilsvarer:
: ≈ 0.6213&nbsp;miles&nbsp;per&nbsp;sekund (omtrentlig)

## Kommentar

Selv om m/s betraktes som en avledet enhet kan den også ses som mer fundamental enn meter, ettersom denne er definert via lysets hastighet i vakuum, regnet som 299792458 m/s *per definisjon*, som dermed gir meter ved å bruke definisjonen av ett sekund.

## Se også
* Kilometer per time
* Knop
Farsta tunnelbanestasjon

**Farsta tunnelbanestasjon** er en stasjon på Stockholms tunnelbane. Stasjonen trafikkeres av T-bane 1 (grønn linje), og ligger i bydelen Farsta i Söderort i Stockholm kommune.

Stasjonen ligger på viadukt i Farsta centrum. Stasjonen ble innviet 4. november 1960. Den erstattet da en provisorisk stasjon som ble tatt i bruk da tunnelbanen var utvidet helt til Farsta 19. november 1958. Stasjonen var endestasjon på Farstagrenen frem til 1971, da forlengelsen til Farsta strand ble et faktum.

Stasjonen har en plattform og en billetthall med inngang fra Farsta Torg, Kroppaplan og Larsbodavägen.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Farsta strand tunnelbanestasjon

**Farsta strand tunnelbanestasjon** er en stasjon på Stockholms tunnelbane. Den ligger i bydelen Farsta strand i Söderort i Stockholm kommune.

Stasjonen er endestasjon på linje 18 (grønn). Stasjonen ble innviet 29. august 1971. Plattformen som tidligere lå utendørs i en dyp sjakt, er nå overbygd. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane